system
Răspunde în limba română, în stilul Wikipedia, cat mai corect gramatical.
user
Îmi poți explica despre Comuna Stolniceni-Prăjescu, Iași?
assistant
Stolniceni-Prăjescu este o comună în județul Iași, Moldova, România, formată din satele Brătești, Cozmești și Stolniceni-Prăjescu (reședința).

Așezare 
Comuna se află în vestul județului, pe malul drept al Siretului, la sud de orașul Pașcani. Este străbătută de șoseaua județeană DJ208, care o leagă spre sud de Mogoșești-Siret, Hălăucești, Mircești și mai departe în județul Neamț de Săbăoani (unde se termină în DN2), și spre nord de Pașcani (unde se intersectează cu DN28A), , Lespezi, și mai departe în județul Suceava la Dolhasca, Dolhești, Preutești și Fălticeni (unde se termină tot în DN2). Lângă Stolniceni-Prăjescu, din acest drum se ramifică șoseaua județeană DJ208L, care duce spre sud-vest la Miroslovești (unde se termină în același DN2). Prin comună trece și calea ferată Roman-Suceava, pe care este deservită de stația Muncel și de halta de călători Stolniceni.

Demografie 

Conform recensământului efectuat în 2021, populația comunei Stolniceni-Prăjescu se ridică la 4.550 de locuitori, în scădere față de recensământul anterior din 2011, când fuseseră înregistrați 5.250 de locuitori. Majoritatea locuitorilor sunt români (65,54%), cu minorități de ruși lipoveni (12,02%) și romi (10,51%). Din punct de vedere confesional, majoritatea locuitorilor sunt ortodocși (73,65%), cu minorități de creștini de rit vechi (10,79%), romano-catolici (1,76%) și creștini după evanghelie (1,23%), iar pentru 12,09% nu se cunoaște apartenența confesională.

Politică și administrație 
Comuna Stolniceni-Prăjescu este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Siretul de Jos a județului Suceava și era formată din satele Cozmești și Stolniceni-Prăjescu, având în total 1852 de locuitori. În comună existau două școli mixte și trei biserici. Până în 1864, mai existase în comună și satul Purcilești, dar acesta a fost desființat, locuitorilor dându-li-se locuri de casă în vatra satului Stolniceni-Prăjescu. Anuarul Socec din 1925 o consemnează în plasa Pașcani a aceluiași județ, având aceeași alcătuire și 2221 de locuitori. În 1931 i s-a alipit și satul Brătești, care anterior aparținea comunei Pașcani.

În 1950, comuna a fost transferată raionului Pașcani din regiunea Iași. În 1968, a trecut la județul Iași.

Monumente istorice 

Două obiective din comuna Stolniceni-Prăjescu sunt incluse în lista monumentelor istorice din județul Iași ca monumente de interes local, ambele fiind clasificate ca monumente de arhitectură: Biserica de lemn „Nașterea Maicii Domnului” (secolul al XVIII-lea), și biserica de lemn „Sfântul Gheorghe” (1810), ambele din satul Stolniceni-Prăjescu.

Personalități 
În satul Stolniceni-Prăjescu s-a născut actorul Matei Millo.

Note 

Stolniceni-Prăjescu